Кулжа келишими (1851)
Кулжа келишими (1851) — Орто Азия чегинде орус-кытай соодасын тартипке салуу жөнүндөгү келишим; 1851-жылы 25-июлда Кулжа шаарында (Кытай) түзүлүп, Россия тараптан Е. П. Ковалевский, Кытайдан И Шань жана Бу Яньтай кол коюшкан. Иле (Кулжа) менен Тарбагатайда (Чөйчөктө) соода жүргүзүүгө орус соодагерлерине укук берилген. 17 статьядан турган Кулжа келишиминде соода жүргүзүү, кербендерди коргоо, каракчыларды жазалоо ж. б. талаш-тартыш маселелерди чечүү каралып, жергиликтүү кыргыз, казак ж. б. элдердин кызыкчылыгы көңүлгө алынган эмес. Кулжа келишими Орто Азия аркылуу Россия менен Кытайдын ортосунда сооданы өнүктүрүп, алардын байланышын чыңдаган. 
Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9